正因為戲劇女高音擁有其他種類女高音冇嘅大聲量同聲音強度，所以通常喺歌劇中係用嚟飾演性格強烈嘅女子，唔同抒情女高音噉樣楚楚可憐嘅形象，戲劇女高音所強調就係有血有肉，充滿強烈嘅愛恨情愁，其中最為大家所熟知嘅戲劇女高音角色就係圖蘭朵公主，喺呢套劇入面甚至有一個段落，作曲毫不留情噉要求女高音必須用最強嘅音量同最高嘅音高同所有嘅管絃樂團同合唱團對抗，必需要壓過所有人嘅最強音。